अहिले हाँस्य कलाकार धुर्मुस (सीताराम कट्टेल) यतिबेला नेपालमा अन्तर्राष्ट्रिय स्तरको क्रिकेट रंगशाला बनाउने अभियानमा छन् । नेपालले एकदिवसीय मान्यता पाएपछि जनताबाट उठेको रंगशाला चाहियो भन्ने नारालाई साकार पार्न धुर्मुस जुटेका हुन् । हुन पनि पूर्वाधारबिना नेपाली क्रिकेटले जसरी विश्वमा धाक जमाउन सक्यो यसमा सरकारको कुनै लगानी छैन भन्दा फरक पर्दैन । प्रतियोगिता जितेर आएपछि केही लाख व्यक्तिगत पुरस्कार दिने बाहेक क्रिकेटको विकासका लागि सरकारले केही गरेको छैन ।
